**IsiSwati**

TINCOMO NGEMA- MASKHI ENDVWANGO

“Kugcoka ema-maskhi kumcoka. Sifuna kukhutsata kusetjentiswa kwema maskhi lokubanti. Sikhutsata kutsi bantfu bangawasebentisa ema-maskhi endvwango, kuphela nje yenta siciniseko kutsi kuneticephu letintsatfu letenta leyo maskhi.”

-Dokotela. Zweli Mkhize, Indvuna yelitiko letemphilo

KONKHE LOKUDZINGA UKWATI NGEMA MASKHI

Kugcoka i-maskhi uma usendzaweni lenebantfu, ikakhulu indzawo legcelwe bantfu labanengi, kungasita kunciphisa kuhamba kweligciwane le COVID-19. Noma ngabe i-maskhi uyigcokile, kugeza tandla nekuchelelana nebantfu kusolo kuyindlela lemcoka yekunciphisa kuhamba kwe Covid-19.

Gwema kutsintsa i-maskhi noma buso bakho uma uphumile phindze nanawubuya ekhaya, Hlanta i-maskhi ngensipho nemanti ngekushesha NGAPHANDLE KWEKUSEBENTISA EMAKHEMIKHALI uphindze ugeze tandla takho futsi.

Emvakwekuhlanta, i-maskhi kufanele kutsi i-ayinwe noma ishiywe elangeni kute yome.

Akukameli kutsi nisebentiselane ema-maskhi nalabanye bantfu khona atoshintjiselwana makawashwa.

Khumbula kutsi ungasitsintsi sicephu lesingekhatsi kwe-maskhi uma uyikhumula noma uyigcoka.

Sive akukameli kutsi sigcoke ema-maskhi etemphilo – lawo agcinelwe kutsi asetjentiswe tisebenti tetemphilo njengetembatfo tekuvikela labo labahamba embili emphini yekulwa ne COVID-19.

Tisebenti tetfu tetemphilo tidzinga emamaskhi lasezingeni letemphilo netinsita tekuphefumula kute basindzise timphilo tebantfu labane COVID-19. Asibanike emathulusi ekutsi balwe lemphi.